section_heading: Radnja
paragraph_text: Članovi britanskih zračnih snaga pokušaju zamijeniti Laurencea iskusnim jahačem, za zmajevu dobrobit, no Temeraire ga odbije, na što je Laurence ipak zadovoljan. Zatim su on i Temeraire poslani u Loch Laggan, u Škotsku, gdje se zmajevi treniraju. Na putu Laurence posjeti obitelj u Nottinghamshireu, gdje mu otac, Lord Allendale, kaže da više ne dolazi, kako ne bi prihvaćali neželjenu pozornost, a njegova prijateljica iz djetinjstva, Edith Galman, s kojom je u budućnosti planirao vezu, kaže mu kako ne može imati vezu s njim, s obzirom na to da je sad jahač, što Laurence shvaća. Laurence i Temeraire nastavljaju put prema Lochu Lagganu, gdje počinju s treningom, a Laurence se počinje upoznavati s ostalim letačima. Šokira se kada sazna da se u zračnim snagama bore i žene, što je u to doba bilo skandalozno, jer zmajevi dugokrilci, najubojitiji zmajevi koji pljuju kiselinu, primaju samo kapetanice.